ΠΕΡΙΕΧΟΜΕΝΑ
ΑΠΟΦΑΣΕΙΣ
Διαδικασία για την κατ’ εξαίρεση υπέρβαση της
ανώτατης χρονικής διάρκειας φοίτησης για σοβαρούς λόγους υγείας.
Επικαιροποίηση του Κανονισμού Διδακτορικού
Προγράμματος Σπουδών του Τμήματος Οργάνωσης και Διοίκησης Επιχειρήσεων της Σχολής
Διοίκησης Επιχειρήσεων του Οικονομικού Πανεπιστημίου Αθηνών, σύμφωνα με τις διατάξεις του
ν. 4957/2022.
ΑΠΟΦΑΣΕΙΣ
Αριθμ.  670
(1)
Διαδικασία για την κατ’ εξαίρεση υπέρβαση της
ανώτατης χρονικής διάρκειας φοίτησης για σοβαρούς λόγους υγείας.
Η ΣΥΓΚΛΗΤΟΣ
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Την περ. κγ της παρ. 4 του άρθρου 16 και τα άρθρα
76, 223 και 454 του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141).
2. Την περ. (θ) της παρ. 2 του άρθρου 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
3. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), σε συνδυασμό με την περ. 22 του άρθρου 119
του ν. 4622/2019 (Α’ 133).
4. Τον Γενικό Κανονισμό για τα Προσωπικά Δεδομένα - ΓΚΠΔ (ΕΕ) 2016/679 του Ευρωπαϊκού Κοινοβουλί-
ου και του Συμβουλίου της 27ης Απριλίου 2016 και τον
ν. 4624/2019 (Α’ 137).
5. Την υπ’ αρ. 17347/24.10.2024 (ΑΔΑ: ΨΘΩ3469Β4ΜΕ2Θ) πράξη του Πρύτανη περί ανασυγκρότησης της Συ-
γκλήτου του Οικονομικού Πανεπιστημίου Αθηνών από
24.10.2024.
6. Την υπ’ αρ. 13687/09.09.2024 (Β’ 5271) απόφαση
του Πρύτανη του Οικονομικού Πανεπιστημίου Αθηνών,
περί καθορισμού τομέων ευθύνης και αρμοδιοτήτων
των Αντιπρυτάνεων του Οικονομικού Πανεπιστημίου
Αθηνών και της σειράς αναπλήρωσης του Πρύτανη, σύμφωνα με την οποία ο Λεωνίδας Δουκάκης αναλαμβάνει
τις αρμοδιότητες του Αντιπρύτανη Ακαδημαϊκών Υποθέσεων και Προσωπικού.
7. Το γεγονός ότι η παρούσα απόφαση συνιστά προσωρινή ρύθμιση θεμάτων που άπτονται του Εσωτερικού
Κανονισμού του Οικονομικού Πανεπιστημίου Αθηνών.
8. Το γεγονός ότι δεν έχει εκδοθεί ακόμη ο Εσωτερικός
Κανονισμός του Οικονομικού Πανεπιστημίου Αθηνών,
που προβλέπεται στο άρθρο 223 του ν. 4957/2022, η
έγκριση του οποίου εμπίπτει στις αρμοδιότητες της Συγκλήτου, σύμφωνα με την περ. στ της παρ. 4 του άρθρου
16 του ν. 4957/2022.
9. Την υπό στοιχεία ΥΣ 1407/17.12.2024 εισήγηση του
Αντιπρύτανη Ακαδημαϊκών Υποθέσεων και Προσωπικού.
10. Το γεγονός ότι με την εφαρμογή της παρούσας
απόφασης, δεν προκαλείται δαπάνη σε βάρος του κρατικού προϋπολογισμού ή του προϋπολογισμού του Οι-
κονομικού Πανεπιστημίου Αθηνών.
11. Την υπό στοιχεία ΔΔΔΔ/Φ.ΕΜΔΔ/21687/
27-12-2024 εγκύκλιο του Υπουργείου Εσωτερικών
«Νέες προβλέψεις επί της διαδικασίας δημοσίευσης νομοθετικών ρυθμίσεων και κανονιστικών πράξεων στην
Εφημερίδα της Κυβερνήσεως - Μηχανισμός αυτοματοποιημένης ενημέρωσης του ΕΜΔΔ - ’’Μίτος”» (ΑΔΑ:
9ΜΖΘ46ΜΤΛ6-ΙΑΩ).
12. Το γεγονός ότι με τις διατάξεις της παρούσας θεσπίζεται νέα διοικητική διαδικασία με επίσημο τίτλο:
«Διαδικασία για την κατ’ εξαίρεση υπέρβαση της ανώτατης χρονικής διάρκειας φοίτησης για σοβαρούς λόγους
υγείας», αποφασίζει:
Α. Καθορίζει τη διαδικασία για την κατ’ εξαίρεση υπέρβαση της ανώτατης χρονικής διάρκειας φοίτησης για
σοβαρούς λόγους υγείας ως εξής:
Άρθρο 1
Ανώτατη διάρκεια φοίτησης
1. Η ανώτατη διάρκεια φοίτησης, σύμφωνα με την
παρ. 1 του άρθρου 76 του ν. 4957/2022, σε ένα πρόγραμμα σπουδών πρώτου κύκλου με ελάχιστη διάρκεια
οκτώ (8) ακαδημαϊκών εξαμήνων για την απονομή του
τίτλου σπουδών, είναι ο χρόνος αυτός, προσαυξημένος
κατά τέσσερα (4) ακαδημαϊκά εξάμηνα.
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
4 Φεβρουαρίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 336
05.02.2025 09:55:03
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
2. Μετά τη συμπλήρωση της ανώτατης διάρκειας φοίτησης και αφού ολοκληρωθεί η επαναληπτική εξεταστι-
κή περίοδος του Σεπτεμβρίου του τελευταίου ακαδημαϊκού έτους φοίτησης, με την επιφύλαξη των παρ. 2-5 του
άρθρου 76 του ν. 4957/2022, φοιτητές/τριες οι οποίοι/ες
δεν έχουν συμπληρώσει τον απαιτούμενο αριθμό́ των
πιστωτικών μονάδων (ECTS) για τη λήψη πτυχίου διαγράφονται με πράξη, που εκδίδεται με απόφαση του
Διοικητικού Συμβουλίου του Τμήματος ή της Συνέλευσης
του Τμήματος για τα Τμήματα που δεν έχουν τομείς, η
οποία κοινοποιείται στην Κοσμητεία της οικείας Σχολής
για την εποπτεία της ορθής εφαρμογής του παρόντος.
3. Η ανώτατη διάρκεια φοίτησης δύναται να παραταθεί
κατ’ εξαίρεση για σοβαρούς λόγους υγείας που ανάγονται στο πρόσωπο του/της φοιτητή́/τριας ή στο πρόσω-
πο συγγενούς πρώτου βαθμού́ εξ αίματος ή συζύγου ή
προσώπου με το οποίο ο/η φοιτητής/τρια έχει συνάψει
σύμφωνο συμβίωσης. Οι διαδικαστικές λεπτομέρειες και
τα δικαιολογητικά́ για την κατ’ εξαίρεση υπέρβαση της
ανώτατης χρονικής διάρκειας φοίτησης καθορίζονται
στο άρθρο 2 του παρόντος.
Άρθρο 2
Κατ’ εξαίρεση υπέρβαση
της ανώτατης διάρκειας φοίτησης
1. Ο/Η φοιτητής/τρια δύναται να αιτηθεί την κατ’ εξαίρεση υπέρβαση της ανώτατης χρονικής διάρκειας φοί-
τησης της παρ. 1 του άρθρου 76 του ν. 4957/2022 για
σοβαρούς λογούς υγείας του/της ιδίου/ας καθώς και για
σοβαρούς λογούς υγείας συγγενούς πρώτου βαθμού́ εξ
αίματος ή συζύγου ή προσώπου με το οποίο ο φοιτητής
έχει συνάψει σύμφωνο συμβίωσης.
2. Η παραπάνω αίτηση κατατίθεται από́ τον/την φοιτητή́/τρια (ηλεκτρονικά́/με εξουσιοδοτημένο πρόσωπο/
ταχυδρομικά/αυτοπροσώπως), πριν από́ τη λήξη της
ανώτατης χρονικής διάρκειας φοίτησης, στη Γραμματεία
του οικείου Τμήματος, συνοδευόμενη από́ τα δικαιολογητικά́ τεκμηρίωσης:
α) της ύπαρξης θεμάτων υγείας και β) της ύπαρξης
συγγένειας ή συμφώνου συμβίωσης, στην περίπτωση
κατά την οποία οι λόγοι υγείας δεν ανάγονται στο πρόσωπο του/της φοιτητή/τριας. Στην περίπτωση αυτή
απαιτείται επιπλέον πιστοποιητικό́ οικογενειακής κατάστασης ή αντίγραφο συμφώνου συμβίωσης. Οι σοβαροί
λόγοι υγείας θα πρέπει να αποδεικνύονται με έγγραφο
δημόσιου νοσοκομείου ή αρμόδιας ειδικής επιτροπής
δημόσιου νοσοκομείου.
Η αρμόδια Υπηρεσία του Ιδρύματος δύναται να ζητήσει συμπληρωματικά́ κάθε άλλο δικαιολογητικό́ το οποίο
κρίνει απαραίτητο για την εξέταση της αίτησης.
3. Η Συνέλευση του οικείου Τμήματος αποφασίζει για
την έγκριση ή την απόρριψη της αίτησης, που υποβάλλεται μέσω της Γραμματείας του Τμήματος, καθώς και για
τη χρονική́ διάρκεια της επιπλέον φοίτησης. Περαιτέρω
υπέρβαση της ανώτατης χρονικής διάρκειας φοίτησης
μπορεί να εγκριθεί εκ νέου με την περιγραφόμενη στις
παρ. 2 και 3 του παρόντος άρθρου διαδικασία, εφόσον
εξακολουθούν να συντρέχουν οι τασσόμενοι από́ τις
σχετικές διατάξεις και την παρούσα απόφαση προϋποθέσεις. Η απόφαση της Συνέλευσης με τις συνημμένες
αιτήσεις κοινοποιούνται από́ τη Γραμματεία του Τμήματος στην Κοσμητεία της οικείας Σχολής.
Άρθρο 3
Προστασία Δεδομένων Προσωπικού Χαρακτήρα
1. Για τους σκοπούς του παρόντος το Οικονομικό Πανεπιστήμιο Αθηνών ενεργεί ως υπεύθυνος επεξεργασίας,
στο πλαίσιο της συλλογής και επεξεργασίας των προσωπικών δεδομένων των αιτούντων φοιτητών.
2. Σκοπός της επεξεργασίας είναι η εξέταση των προϋποθέσεων της κατ’ εξαίρεση υπέρβασης της ανώτατης
διάρκειας φοίτησης. Νομική βάση της επεξεργασίας είναι
η συμμόρφωση με έννομη υποχρέωση (άρθρο 6 παρ. 1γ’
ΓΚΠΔ) και η εκπλήρωση καθήκοντος που εκτελείται προς
το δημόσιο συμφέρον (άρθρο 6 παρ. 1ε’ ΓΚΠΔ), όπως
αυτά συνίστανται στην υποχρέωση του Οικονομικού
Πανεπιστημίου Αθηνών να παρέχει τα ευεργετήματα
και δικαιώματα που αναγνωρίζει ο νομοθέτης στα μέλη
της φοιτητικής του κοινότητας. Στην περίπτωση όπου
με τα δικαιολογητικά που υποβάλλονται αποκαλύπτονται δεδομένα υγείας, η συλλογή και επεξεργασία αυτών
επιτρέπεται στον βαθμό που αυτή είναι απαραίτητη για
λόγους ουσιαστικού δημοσίου συμφέροντος (άρθρο 9
παρ. 2ζ’ ΓΚΠΔ).
3. Αποδέκτες των συλλεγόμενων προσωπικών δεδομένων είναι τα μέλη των συλλογικών οργάνων διοίκη-
σης του Ιδρύματος, τα οποία έχουν την αρμοδιότητα
για την εξέταση και ικανοποίηση των αιτημάτων που
υποβάλλονται από τους φοιτητές, καθώς και οι αρμόδιοι
διοικητικοί υπάλληλοι των Γραμματειών των Τμημάτων
και των συλλογικών οργάνων.
4. Τα υποκείμενα των δεδομένων έχουν δικαίωμα να
λάβουν επιβεβαίωση από τον Υπεύθυνο Επεξεργασίας
για το κατά πόσον προσωπικά δεδομένα που τα αφορούν υφίστανται επεξεργασία (δικαίωμα πρόσβασης).
Επιπλέον μπορούν να ασκούν τα δικαιώματα διόρθωσης
ανακριβών δεδομένων που τα αφορούν, διαγραφής, περιορισμού της επεξεργασίας και εναντίωσης στην επε-
ξεργασία. Τα υποκείμενα των δεδομένων δύνανται να
ασκούν τα δικαιώματά τους αυτά απευθυνόμενα στην
Υπεύθυνη Προστασίας Δεδομένων του ΟΠΑ στη διεύθυνση ηλεκτρονικού ταχυδρομείου dpo@aueb.gr. Σε
κάθε περίπτωση, τα υποκείμενα των δεδομένων έχουν
το δικαίωμα να υποβάλλουν καταγγελία ενώπιον της Αρχής Προστασίας Δεδομένων Προσωπικού Χαρακτήρα.
5. Τα προσωπικά δεδομένα που συλλέγονται στο πλαίσιο της υποβολής και εξέτασης αιτήσεως για την κατ’
εξαίρεση υπέρβαση της ανώτατης διάρκειας φοίτησης
διατηρούνται μέχρι την ολοκλήρωση της φοίτησης του
υποκειμένου των δεδομένων, ενώ σε κάθε περίπτωση
διαγράφονται μετά την πάροδο δέκα (10) ετών από το
πέρας του ακαδημαϊκού έτους κατά το οποίο υποβάλλεται η αίτηση.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 15 Ιανουαρίου 2025
Ο Πρύτανης
ΒΑΣΙΛΕΙΟΣ ΒΑΣΔΕΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
Αριθμ. 849
(2)
Επικαιροποίηση του Κανονισμού Διδακτορικού
Προγράμματος Σπουδών του Τμήματος Οργάνωσης και Διοίκησης Επιχειρήσεων της Σχολής
Διοίκησης Επιχειρήσεων του Οικονομικού Πανεπιστημίου Αθηνών, σύμφωνα με τις διατάξεις
του ν. 4957/2022.
Η ΣΥΓΚΛΗΤΟΣ
ΤΟΥ ΟΙΚΟΝΟΜΙΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), ιδίως την περ. κγ της
παρ. 4 του άρθρου 16 και τα άρθρα 90-97.
2. Την περ. (θ) της παρ. 2 του άρ. 5 του ν. 3469/2006
«Εθνικό Τυπογραφείο, Εφημερίς της Κυβερνήσεως και
λοιπές διατάξεις» (Α’ 131).
3. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ.  63/2005,
Α’ 98), σε συνδυασμό με την περ. 22 του άρθρου 119
του ν. 4622/2019 (Α’ 133).
4. Την υπ’ αρ. 17347/24.10.2024 (ΑΔΑ: ΨΘΩ3469Β4ΜΕ2Θ) πράξη του Πρύτανη περί ανασυγκρότησης της Συ-
γκλήτου του Οικονομικού Πανεπιστημίου Αθηνών από
24.10.2024.
5. Την υπ’ αρ. 5444/23.07.2018 (Β’ 3839) απόφαση της
13ης/31.05.2018 συνεδρίασης Συγκλήτου περί Κανονισμού Διδακτορικών Σπουδών του Τμήματος Οργάνω-
σης και Διοίκησης Επιχειρήσεων της Σχολής Διοίκησης
Επιχειρήσεων.
6. Την υπ’ αρ. 6706/08.05.2023 (Β’ 3140) απόφαση της
Συγκλήτου του Οικονομικού Πανεπιστημίου Αθηνών
(συνεδρίαση 11η/06.04.2023/5) που αφορά στον Κανονισμό Προγραμμάτων Μεταπτυχιακών και Διδακτορικών
Σπουδών του Ο.Π.Α.
7. Την απόφαση της 4ης/13.12.2024 συνεδρίασης της
Συνέλευσης του Τμήματος Οργάνωσης και Διοίκησης
Επιχειρήσεων με θέμα: Επικαιροποίηση του Κανονισμού
Διδακτορικών Σπουδών του Τμήματος Οργάνωσης και
Διοίκησης Επιχειρήσεων της Σχολής Διοίκησης Επιχειρήσεων του Οικονομικού Πανεπιστημίου Αθηνών σύμφωνα
με τον ν.4957/2022, όπως διαβιβάστηκε με το υπ’ αρ.
1351/04.12.2024 έγγραφο της Αναπληρώτριας Προϊσταμένης της Γραμματείας Μεταπτυχιακών και Διδακτορι-
κών Σπουδών της Σχολής Διοίκησης Επιχειρήσεων.
8. Την υπό στοιχεία ΥΣ 1391/13.12.2024 εισήγηση του
Αντιπρύτανη Ακαδημαϊκών Υποθέσεων και Προσωπικού.
9. Το γεγονός ότι, με την εφαρμογή της παρούσας απόφασης, δεν προκαλείται δαπάνη σε βάρος του κρατικού
προϋπολογισμού ή του προϋπολογισμού του Οικονομικού Πανεπιστημίου Αθηνών.
10. Την υπό στοιχεία ΔΔΔΔ/Φ.ΕΜΔΔ/21687/
27-12-2024 εγκύκλιο του Υπουργείου Εσωτερικών
«Νέες προβλέψεις επί της διαδικασίας δημοσίευσης νομοθετικών ρυθμίσεων και κανονιστικών πράξεων στην
Εφημερίδα της Κυβερνήσεως - Μηχανισμός αυτοματοποιημένης ενημέρωσης του ΕΜΔΔ - ’’Μίτος”» (ΑΔΑ:
9ΜΖΘ46ΜΤΛ6-ΙΑΩ).
11. Το γεγονός ότι με τις διατάξεις της παρούσας
τροποποιείται η διοικητική διαδικασία με επίσημο τίτλο: «Διαδικασία επιλογής υποψηφίων διδακτόρων στο
Τμήμα Ο.Δ.Ε. του Οικονομικού Πανεπιστημίου Αθηνών»
και Μοναδικό Αριθμό Καταχώρισης (Μ.Α.Κ.) στο ΕΜΔΔ
«Μίτος» ‘’423551’’, αποφασίζει:
Α) Την επικαιροποίηση του Κανονισμού Διδακτορικού
Προγράμματος Σπουδών του Τμήματος Οργάνωσης και
Διοίκησης Επιχειρήσεων της Σχολής Διοίκησης Επιχειρήσεων του Οικονομικού Πανεπιστημίου Αθηνών, σύμ-
φωνα με τις διατάξεις του ν. 4957/2022, ως ακολούθως:
Άρθρο 1
Γενικές Αρχές
1. Το Πρόγραμμα Διδακτορικών Σπουδών του Τμήματος Οργάνωσης και Διοίκησης Επιχειρήσεων του Οικονο-
μικού Πανεπιστημίου Αθηνών (Ο.Π.Α) οργανώνεται και
λειτουργεί βάσει της ισχύουσας νομοθεσίας, του Κανονισμού Μεταπτυχιακών και Διδακτορικών Σπουδών του
ΟΠΑ και του παρόντος Κανονισμού.
2. Οι Διδακτορικές σπουδές αποσκοπούν στην προαγωγή της πρωτότυπης επιστημονικής έρευνας και στην
ουσιαστική συνεισφορά στην εξέλιξη της γνώσης τουλάχιστον σε έναν (1) επιστημονικό κλάδο και οδηγούν
στην απόκτηση Διδακτορικού Διπλώματος (Δ.Δ.), μετά
την εκπόνηση και την επιτυχή υποστήριξη διδακτορικής
διατριβής σε αντικείμενο που σχετίζεται με την επιστημονική περιοχή του Τμήματος, το οποίο πιστοποιεί την
εκπόνηση πρωτότυπης επιστημονικής έρευνας και την
ουσιαστική συνεισφορά του/της κατόχου του/της στην
εξέλιξη της γνώσης στον αντίστοιχο επιστημονικό κλάδο.
3. Παράλληλα, το Διδακτορικό πρόγραμμα αποτελεί
για το τμήμα, αλλά και το Πανεπιστήμιο συνολικά, πηγή
ακαδημαϊκού κύρους και διεθνούς αναγνώρισης και
συμβάλλει στην αναβάθμιση της ερευνητικής παραγωγής, με έμφαση στη δημοσίευση της επιστημονικής
έρευνας που συντελείται στο πλαίσιό του.
Άρθρο 2
Όργανα Διοίκησης
1. Αρμόδια όργανα για τη λειτουργία των Διδακτορικών σπουδών είναι η Σύγκλητος του Οικονομικού
Πανεπιστημίου Αθηνών και η Συνέλευση του Τμήματος
Οργάνωσης και Διοίκησης Επιχειρήσεων.
2. Η Γραμματεία Μεταπτυχιακών και Διδακτορικών
Σπουδών της Σχολής Διοίκησης Επιχειρήσεων υποστηρίζει γραμματειακά και διοικητικά τις Διδακτορικές
σπουδές (προκήρυξη, εγγραφές, τήρηση αρχείου κ.ά.).
Άρθρο 3
Προϋποθέσεις υποβολής αίτησης για εκπόνηση
Διδακτορικής Διατριβής - Υποψήφιοι
1. Δικαίωμα υποβολής αίτησης για εκπόνηση Διδακτορικής Διατριβής έχει όποιος/α είναι κάτοχος μεταπτυ-
χιακού διπλώματος που έχει χορηγηθεί από Ανώτατο
Εκπαιδευτικό Ίδρυμα (Α.Ε.Ι.) της ημεδαπής ή της αλλοδαπής, ή απόφοιτος/η προπτυχιακού προγράμματος
σπουδών Α.Ε.Ι. κατ’ ελάχιστον πενταετούς διάρκειας που
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
2. Οι υποψήφιοι/υποψήφιες φοιτητές/φοιτήτριες του
διδακτορικού προγράμματος του Τμήματος Οργάνωσης
και Διοίκησης Επιχειρήσεων πρέπει να διαθέτουν, κατ’
ελάχιστον, τα εξής τυπικά προσόντα:
α) Πτυχίο Α.Ε.Ι. της ημεδαπής ή αναγνωρισμένου της
αλλοδαπής από τον Δ.Ο.Α.Τ.Α.Π. Ο βαθμός του προπτυχιακού τίτλου σπουδών να είναι τουλάχιστον 7.
β) Δίπλωμα Μεταπτυχιακών Σπουδών (Δ.Μ.Σ.) Α.Ε.Ι.
της ημεδαπής ή αναγνωρισμένου από τον Δ.Ο.Α.Τ.Α.Π.,
ή ενιαίο και αδιάσπαστο τίτλο σπουδών μεταπτυχιακού
επιπέδου, σύμφωνα με το άρθρο 78 του ν. 4957/2022.
Τουλάχιστον ένας τίτλος (σε προπτυχιακό ή μεταπτυχιακό επίπεδο) πρέπει να είναι συναφής με το γνωστικό
αντικείμενο της διδακτορικής διατριβής που πρόκειται
να εκπονηθεί.
γ) Άριστη γνώση της αγγλικής γλώσσας, που να πιστοποιείται με έναν από τους ακόλουθους τρόπους:
• Πιστοποιητικό γλωσσομάθειας επιπέδου C2.
• Πτυχίο ή δίπλωμα Αγγλικής Γλώσσας και Φιλολογίας,
ή ακαδημαϊκά ισοδύναμος ή ισότιμος τίτλος σχολών της
ημεδαπής ή αλλοδαπής, αντίστοιχης ειδικότητας.
• Πτυχίο, προπτυχιακό ή μεταπτυχιακό δίπλωμα ή
Διδακτορικό Δίπλωμα οποιουδήποτε αναγνωρισμένου
ιδρύματος τριτοβάθμιας εκπαίδευσης της αλλοδαπής,
συνοδευόμενο από σχετική βεβαίωση του ιδρύματος ότι
η γλώσσα στην οποία πραγματοποιήθηκαν οι σπουδές
είναι τα Αγγλικά.
• Μεταπτυχιακό δίπλωμα στο πλαίσιο συνεργασίας εκπαιδευτικού ιδρύματος τριτοβάθμιας εκπαίδευσης της
ημεδαπής με αναγνωρισμένο ομοταγές της αλλοδαπής
ή με Μεταπτυχιακό δίπλωμα της ημεδαπής, εφόσον η
γλώσσα διδασκαλίας, των εξετάσεων, της συγγραφής
και της παρουσίασης της Μεταπτυχιακής εργασίας είναι
στα Αγγλικά κατά τα οριζόμενα στις οικείες διατάξεις,
συνοδευόμενο από σχετική βεβαίωση του ιδρύματος για
τη γλώσσα στην οποία πραγματοποιήθηκαν οι σπουδές.
3. Η επιλογή των Υποψήφιων Διδακτόρων πραγματοποιείται με απόφαση της Συνέλευσης του Τμήματος.
Άρθρο 4
Προκήρυξη/Πρόσκληση εκδήλωσης
ενδιαφέροντος για εκπόνηση Διδακτορικής
Διατριβής - Διαδικασία υποβολής αιτήσεων
1. Το Τμήμα Οργάνωσης και Διοίκησης Επιχειρήσεων
του Οικονομικού Πανεπιστημίου Αθηνών μετά από αιτιολογημένη απόφαση της Συνέλευσης, προκηρύσσει θέ-
σεις Υποψηφίων Διδακτόρων (ΥΔ), οι οποίες δημοσιοποιούνται και αναρτώνται στον οικείο διαδικτυακό τόπο του
Τμήματος, του Ιδρύματος, και δύναται να δημοσιεύονται
στον ημερήσιο τύπο. Οι προκηρύξεις/προσκλήσεις εκδήλωσης ενδιαφέροντος, μπορεί να επαναλαμβάνονται
σε τακτά χρονικά διαστήματα.
2. Στην προκήρυξη αναγράφονται όλες οι σχετικές
λεπτομέρειες (ημερομηνίες και τόπος κατάθεσης της
αίτησης, απαραίτητα δικαιολογητικά που πρέπει να τη
συνοδεύουν, κ.ά.). Κάθε ενδιαφερόμενος/η που πληροί
τις προϋποθέσεις του παρόντος Κανονισμού δύναται
να υποβάλει αίτηση για την εκπόνηση Διδακτορικής
Διατριβής προς τη Συνέλευση του Τμήματος Οργάνωσης και Διοίκησης Επιχειρήσεων. Οι αιτήσεις μαζί με τα
απαραίτητα δικαιολογητικά υποβάλλονται ηλεκτρονικά
ή κατατίθενται στη Γραμματεία Μεταπτυχιακών και Διδακτορικών Σπουδών της Σχολής Διοίκησης Επιχειρήσε-
ων, σε προθεσμία που ορίζεται κατά την προκήρυξη και
δύναται να παραταθεί με απόφαση της Συνέλευσης του
Τμήματος και περιλαμβάνουν τα εξής στοιχεία:
i) Τον προτεινόμενο τίτλο της Διδακτορικής Διατριβής,
ii) τον/την προτεινόμενο/η επιβλέποντα/ουσα της διδακτορικής διατριβής, του/της οποίου/ας το γνωστικό
αντικείμενο ή το επιστημονικό έργο είναι συναφές με
αυτό της προς εκπόνηση Διδακτορικής Διατριβής και
iii) τη γλώσσα συγγραφής, η οποία δύναται να είναι
διάφορη της ελληνικής,
α) αναλυτικό βιογραφικό σημείωμα,
β) αντίγραφα τίτλων σπουδών. Στην περίπτωση που
οι τίτλοι σπουδών έχουν χορηγηθεί από Ιδρύματα της
αλλοδαπής, η Γραμματεία ελέγχει αν το Ίδρυμα της αλλοδαπής ή ένας τύπος τίτλου ιδρύματος της αλλοδαπής
περιλαμβάνονται στο σχετικό Μητρώο των αλλοδαπών
ιδρυμάτων που τηρεί και επικαιροποιεί ο Δ.Ο.Α.Τ.Α.Π.,
σύμφωνα με την ισχύουσα νομοθεσία. Για περιπτώσεις
μη καταχώρισης στα Μητρώα ή για πτυχία από αλλοδαπά ιδρύματα μέσω συμφωνίας δικαιόχρησης με ιδιωτι-
κούς φορείς στην Ελλάδα ακολουθούνται διαδικασίες
που προβλέπονται από την ισχύουσα νομοθεσία.
γ) Σύντομο υπόμνημα της προτεινόμενης διδακτορικής διατριβής (έως 3.000 λέξεις) με το εξής ελάχιστο
περιεχόμενο:
i) Τον γενικό στόχο της προτεινόμενης έρευνας.
ii) Την ανάδειξη των υφιστάμενων κενών στην υπάρχουσα βιβλιογραφία που θα καλύψει η προτεινόμενη
έρευνα και τη διατύπωση ερευνητικών ερωτημάτων ή
υποθέσεων.
iii) Την παράθεση των προσδοκώμενων αποτελεσμάτων της έρευνας και την ανάδειξη της σημασίας τους για
την έρευνα και την πράξη.
Το σύντομο υπόμνημα της προτεινόμενης Διδακτορικής Διατριβής θα πρέπει να καταδεικνύει την κατ’ αρχήν
ικανότητα του/της υποψηφίου/ας για δομημένη ακαδημαϊκή σκέψη, συμπεριλαμβανομένων:
Της διερεύνησης ακαδημαϊκής βιβλιογραφίας.
Της γνώσης σχετικών ακαδημαϊκών περιοδικών.
Της διατύπωσης μεθοδολογίας έρευνας και σχετικών
ερευνητικών υποθέσεων.
Της γνώσης τεχνικών έρευνας.
δ) Έκθεση ιεραρχημένων ερευνητικών ενδιαφερόντων
και προτεραιοτήτων, σε περίπτωση που ο/η υποψήφιος/α υποβάλλει αίτηση για περισσότερες από μία θέσεις
της προκήρυξης.
ε) πιστοποιητικό άριστης γνώσης της αγγλικής γλώσσας.
στ) τουλάχιστον δύο συστατικές επιστολές από καθηγητές/τριες Α.Ε.Ι από αναγνωρισμένο ίδρυμα της ανώτα-
της εκπαίδευσης της ημεδαπής ή της αλλοδαπής.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
Επιπροσθέτως ο/η υποψήφιος/α μπορεί να καταθέσει οποιοδήποτε άλλο έγγραφο θεωρεί ότι μπορεί να
ενισχύσει την υποψηφιότητά του/της.
Άρθρο 5
Διαδικασία αξιολόγησης αιτήσεων
και επιλογής υποψηφίων διδακτόρων
1. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί, τις κατηγοριοποιεί με
βάση τη συνάφεια του ερευνητικού αντικειμένου, και
ορίζει μία τριμελή επιτροπή (ανά κατηγορία αιτήσεων).
2. Κατά την αξιολόγηση μιας αίτησης από την τριμελή
επιτροπή όσο και από το Τμήμα ελέγχονται τα τυπικά
προσόντα του άρθρου 3 του παρόντος κανονισμού.
Η επιτροπή και το Τμήμα συνυπολογίζουν:
i) Την ακαδημαϊκή πορεία και τους τίτλους του/της
υποψηφίου/ας,
ii) τη βαθμολογία του/της,
iii) το πραγματικό του υπόβαθρο ως προς τις θεματικές
περιοχές του ενδιαφέροντος του/της,
iv) άλλες επιστημονικές δραστηριότητες,
v) τις συστατικές επιστολές, στις οποίες δεν μπορεί να
περιλαμβάνεται και εκείνη του/της προτεινόμενου/ης
Επιβλέποντα/ουσας της Διατριβής,
vi) τη διαφαινόμενη ικανότητά του/της για ερευνητικό
έργο,
vii) την ύπαρξη υποτροφίας από έγκριτο ίδρυμα,
viii) την εν γένει προσωπικότητα και τα κίνητρά του/
της,
όπως αυτά προκύπτουν από τα στοιχεία του/της βιογραφικού του/της σημειώματος και από τη συνέντευξη.
Σημαντικό βάρος στην παραπάνω αξιολόγηση έχει
ενδεχόμενη επιστολή μέλους Δ.Ε.Π. του Τμήματος με
εκπεφρασμένη την πρόθεσή του/της να επιβλέψει τη
Διδακτορική Διατριβή του/της υποψηφίου/ας.
3. Κάθε τριμελής επιτροπή, που αποτελείται από μέλη
Δ.Ε.Π. του Τμήματος, εξετάζει τις αντίστοιχες αιτήσεις και
τα συνυποβαλλόμενα έγγραφα και, εφόσον πληρούνται
οι τυπικές προϋποθέσεις, αξιολογεί το ακαδημαϊκό υπόβαθρο (ακαδημαϊκές επιδόσεις, ερευνητική ωριμότητα,
επιστημονική επάρκεια) του/της υποψηφίου/ας. Η επιτροπή, συνεκτιμώντας τα ανωτέρω κριτήρια κατά την
κρίση της, καλεί τους/τις υποψηφίους/ες σε συνέντευξη.
Κατόπιν υποβάλλει στη Συνέλευση του Τμήματος τεκμηριωμένο υπόμνημα στο οποίο αναγράφονται οι λόγοι για
τους οποίους κάθε υποψήφιος/α πρέπει ή δεν πρέπει να
γίνει δεκτός/ή, καθώς και ο/η προτεινόμενος/η επιβλέπων/ουσα, εφόσον αυτός/η δεν έχει προταθεί από τον/
την υποψήφιο/α.
4. Η Συνέλευση του Τμήματος, αφού λάβει τη γνώμη
του/της προτεινόμενου/ης επιβλέποντος/ουσας, τη συνεκτιμά με το υπόμνημα της επιτροπής και
α) εγκρίνει ή απορρίπτει αιτιολογημένα την αίτηση
του/της υποψηφίου. Στην εγκριτική απόφαση ορίζεται
και η γλώσσα συγγραφής της Διδακτορικής Διατριβής,
β) ορίζει την τριμελή συμβουλευτική επιτροπή,
γ) οριστικοποιεί τον τίτλο της Διδακτορικής Διατριβής.
5. Όσοι γίνονται δεκτοί αποκτούν την ιδιότητα του
Υποψήφιου Διδάκτορα (ΥΔ) και εγγράφονται στο μητρώο του Τμήματος.
Άρθρο 6
Εγγραφή στο ΠΔΣ του Τμήματος
1. Σε κάθε υποψήφιο\α που γίνεται δεκτός\ή στο Π.Δ.Σ.
αποστέλλεται επιστολή αποδοχής η οποία συνοδεύεται από τον παρόντα Κανονισμό Π.Δ.Σ. (και τον κώδικα
Δεοντολογίας), καθώς και άλλες σχετικές πληροφορίες
και οδηγίες.
2. Τα ονόματα των Υποψήφιων Διδακτόρων, των
επιβλεπόντων μελών Δ.Ε.Π. ή ερευνητών, οι τίτλοι των
εκπονούμενων διδακτορικών διατριβών και σύντομη
περίληψη αυτών, καθώς και τα μέλη των συμβουλευτικών επιτροπών αναρτώνται από την Γραμματεία του
Τμήματος στον διαδικτυακό τόπο του Ιδρύματος στην
ελληνική και στην αγγλική γλώσσα και μπορούν να χρησιμοποιηθούν για θέματα δημοσιότητας του Τμήματος
και του Πανεπιστημίου.
Άρθρο 7
Χρονική Διάρκεια
Εκπόνησης Διδακτορικής Διατριβής
1. Η ελάχιστη χρονική διάρκεια για την απόκτηση του
Διδακτορικού Διπλώματος είναι τρία (3) πλήρη ημερολογιακά έτη από την ημερομηνία ορισμού της Τριμελούς
Συμβουλευτικής Επιτροπής.
2. Η ανώτατη χρονική διάρκεια ολοκλήρωσης της Διδακτορικής Διατριβής είναι έξι (6) πλήρη ημερολογιακά
έτη από την ημερομηνία ορισμού της Τριμελούς Συμβουλευτικής Επιτροπής.
3. Με απόφαση της Συνέλευσης του Τμήματος Οργάνωσης και Διοίκησης Επιχειρήσεων δύναται να πα-
ραταθεί η ανώτατη χρονική διάρκεια εκπόνησης διδακτορικής διατριβής, κατόπιν αιτήματος του/της ΥΔ
και σύμφωνης γνώμης της Τριμελούς Συμβουλευτικής
Επιτροπής (ΤΣΕ), στο οποίο θα περιγράφεται αναλυτικά
ο σπουδαίος λόγος για τον οποίο ο/η ΥΔ αιτείται παράτασης και θα συνοδεύεται από χρονοδιάγραμμα που
θα τεκμηριώνει τη δυνατότητα ολοκλήρωσης εντός του
προτεινόμενου διαστήματος της παράτασης. Η ανώτατη
χρονική διάρκεια της συνολικής παράτασης δεν μπορεί
να ξεπερνάει το ένα (1) ημερολογιακό έτος.
4. Ο/Η Υποψήφιος/α Διδάκτορας μπορεί κατά τη διάρκεια των σπουδών του/της στο Διδακτορικό Πρόγραμμα,
εφόσον δεν έχει υπερβεί την ανώτατη χρονική διάρκεια
σπουδών, να ζητήσει, με επαρκώς αιτιολογημένη αίτησή
του/της, την αναστολή της ανωτέρω περιόδου μέχρι ένα
(1) έτος συνολικά. Ο χρόνος της αναστολής φοίτησης
δεν προσμετράται στην προβλεπόμενη μέγιστη χρονική
διάρκεια εκπόνησης Διδακτορικής Διατριβής. Κατά τη
διάρκεια της αναστολής φοίτησης δεν επωφελούνται
των δικαιωμάτων και των παροχών που προβλέπονται
για τους Υποψήφιους Διδάκτορες.
Άρθρο 8
Εκπόνηση Διδακτορικής Διατριβής
1. Τροποποίηση του θέματος της Διδακτορικής Διατριβής μέσα στην ίδια ερευνητική/θεματική περιοχή
μπορεί να πραγματοποιηθεί με απόφαση της Τριμελούς
Συμβουλευτικής Επιτροπής, η οποία κοινοποιείται και
εγκρίνεται από την Συνέλευση του Τμήματος.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
2. Αλλαγή του θέματος της Διδακτορικής Διατριβής και
καθορισμός νέου σε διαφορετική ερευνητική/θεματική
περιοχή δεν δύναται να πραγματοποιηθεί. Ο/Η Υποψήφιος/α οφείλει να καταθέσει αίτημα διακοπής της Διδα-
κτορικής του/της Διατριβής με κατάλληλη αιτιολόγηση
και, εν συνεχεία υποβάλλει εκ νέου αίτημα εκδήλωσης
ενδιαφέροντος για ένταξη στο πρόγραμμα Διδακτορικών Σπουδών του Τμήματος.
Άρθρο 9
Επίβλεψη Διδακτορικής Διατριβής
1. Με απόφαση της Συνέλευσης του Τμήματος, ορίζεται η τριμελής συμβουλευτική επιτροπή (ΤΣΕ), μεταξύ
των οποίων ορίζεται και ο/η επιβλέπων/ουσα. Στη συμβουλευτική επιτροπή δύνανται να συμμετέχουν ως μέλη:
α) Μέλη Διδακτικού Ερευνητικού Προσωπικού (Δ.Ε.Π.)
κάθε βαθμίδας του Τμήματος του Α.Ε.Ι.,
β) μέλη Δ.Ε.Π. άλλων Τμημάτων του ίδιου ή άλλου Α.Ε.Ι.,
γ) Ομότιμοι Καθηγητές και αφυπηρετήσαντα μέλη
Δ.Ε.Π.,
δ) μέλη Διδακτικού Ερευνητικού Προσωπικού σε Ανώτατα Στρατιωτικά Εκπαιδευτικά Ιδρύματα και Ανώτατες
Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α
του ν. 4310/2014 (Α’ 258), συμπεριλαμβανομένων της
Ακαδημίας Αθηνών και του Ιδρύματος Ιατροβιολογικών
Ερευνών της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών
και Μεταλλευτικών Ερευνών (Ε.Α.Γ.Μ.Ε.) του άρθρου 25
του ν. 4602/2019 (Α’ 45), εφόσον διαθέτει διδακτορικό
δίπλωμα και ερευνητική δραστηριότητα συναφή με το
αντικείμενο της Διδακτορικής Διατριβής,
στ) ομότιμοι και αφυπηρετήσαντες ερευνητές, με τις
ίδιες ανωτέρω προϋποθέσεις.
ζ) καθηγητές Ιδρυμάτων της αλλοδαπής και ερευνητές
ερευνητικών οργανισμών της αλλοδαπής.
2. Τα μέλη της τριμελούς συμβουλευτικής επιτροπής
έχουν είτε ίδιο ή συναφές γνωστικό αντικείμενο, είτε ίδιο
ή συναφές επιστημονικό έργο με την προς εκπόνηση Διδακτορική Διατριβή. Ο αριθμός των αφυπηρετησάντων
μελών Δ.Ε.Π. που συμμετέχουν ως μέλη στην τριμελή
συμβουλευτική επιτροπή δεν δύναται να υπερβαίνει
τον έναν (1). Η τριμελής συμβουλευτική επιτροπή είναι
αρμόδια για την υποστήριξη του/της Υποψήφιου/ας Διδάκτορα κατά τη διαδικασία εκπόνησης και συγγραφής
της Διδακτορικής Διατριβής και την παρακολούθηση
της προόδου της.
3. Ο/Η επιβλέπων/ουσα και τα μέλη της συμβουλευτικής επιτροπής δεν δικαιούνται αμοιβής ή άλλης
αποζημίωσης για την υποστήριξη της εκπόνησης της
Διδακτορικής Διατριβής.
4. Κάθε επιβλέπων/ουσα μπορεί να επιβλέπει έως
τρεις (3), το ανώτερο, Υ. Δ. Οι περιπτώσεις συνεπίβλεψης
Διδακτορικών Διατριβών ως μέλος τριμελούς συμβουλευτικής επιτροπής δεν προσμετρούνται στο ανωτέρω
σύνολο.
5. Αν κάποιο από τα μέλη της τριμελούς συμβουλευτικής επιτροπής, συμπεριλαμβανομένου του/της επιβλέ-
ποντος/ουσας, εκλείψει ή αδυνατεί να εκπληρώσει τα
καθήκοντά του/της, έπειτα από αίτημα του/της ίδιου/ας
ή του/της Υποψήφιου/ας Διδάκτορα, με απόφαση της
Συνέλευσης του Τμήματος δύναται να ορίζεται αντικαταστάτης του/της έως την ολοκλήρωση της εκπόνησης
της Διδακτορικής Διατριβής.
6. Αν ο/η επιβλέπων/ουσα ή μέλος της τριμελούς συμβουλευτικής επιτροπής μετακινηθεί σε άλλο Τμήμα του
ιδίου ή άλλου Α.Ε.Ι. ή αφυπηρετήσει, δύναται να συνεχίσει να κατέχει την ιδιότητα του/της επιβλέποντος/ουσας
της Διδακτορικής Διατριβής, εφόσον συναινεί, και ο τίτλος απονέμεται από το Α.Ε.Ι., στο οποίο ανήκει το Τμήμα
που ξεκίνησε η εκπόνηση της διατριβής. Εάν δεν υπάρχει
η απαιτούμενη συναίνεσή του/της, τότε αντικαθίσταται
με απόφαση της Συνέλευσης του Τμήματος.
7. Αν ο/η επιβλέπων/ουσα ή μέλος της τριμελούς συμβουλευτικής επιτροπής τελεί σε νόμιμη άδεια, τότε δύνα-
νται να αντικατασταθεί από μέλη ΔΕΠ του Τμήματος, με
εξαίρεση την περίπτωση που η επίβλεψη της Διδακτορικής Διατριβής βρίσκεται σε στάδιο περάτωσης.
Άρθρο 10
Εκπόνηση Διδακτορικής Διατριβής
με συνεπίβλεψη
1. Προγράμματα σπουδών τρίτου κύκλου για την εκπόνηση Διδακτορικής Διατριβής με συνεπίβλεψη μπορούν
να διοργανώνονται από το Τμήμα Οργάνωσης και Διοίκησης Επιχειρήσεων σε συνεργασία με ένα (1) ή περισ-
σότερα Τμήματα του ίδιου ή άλλου Α.Ε.Ι. της ημεδαπής,
Ανώτατα Στρατιωτικά Εκπαιδευτικά Ιδρύματα, Ανώτατες
Εκκλησιαστικές Ακαδημίες, ερευνητικούς και τεχνολογικούς φορείς του άρθρου 13Α του ν. 4310/2014 (Α’ 258),
Ερευνητικά Πανεπιστημιακά Ινστιτούτα, την Ακαδημία
Αθηνών, το Ίδρυμα Ιατροβιολογικών Ερευνών της Ακαδημίας Αθηνών, καθώς και με Ιδρύματα της αλλοδαπής.
Δεν επιτρέπεται η σύμπραξη με εκπαιδευτικούς φορείς
μη τυπικής μεταλυκειακής εκπαίδευσης του ν. 3696/2008
(Α’ 177). Μεταξύ των συνεργαζόμενων φορέων καταρτίζεται Ειδικό Πρωτόκολλο Συνεργασίας (Ε.Π.Σ), το οποίο
εγκρίνεται από τις Συγκλήτους των πανεπιστημίων και
τα αρμόδια όργανα διοίκησης των άλλων φορέων.
2. Στην περίπτωση αυτή, τη διοικητική ευθύνη της
εκπόνησης της Διδακτορικής Διατριβής αναλαμβάνει
ένα από τα συνεργαζόμενα Ιδρύματα, ορίζεται ένας/μία
επιβλέπων/ουσα από κάθε συνεργαζόμενο Ίδρυμα/φορέα και η εκπόνηση της διατριβής διαρκεί τουλάχιστον
τρία (3) έτη από τον ορισμό των επιβλεπόντων μελών
Δ.Ε.Π./ερευνητών. Τα σχετικά με τη διαδικασία εκπόνησης της Διατριβής, από την επιλογή του/της Υποψήφιου/
ας Διδάκτορα έως και την απονομή του διδακτορικού
τίτλου, καθώς και η χορήγηση ενιαίου ή χωριστού τίτλου
σε περίπτωση συνεργασίας μεταξύ Ιδρυμάτων, προβλέπονται στο οικείο Ειδικό Πρωτόκολλο Συνεργασίας, που
καταρτίζεται από τα συνεργαζόμενα Τμήματα/φορείς και
εγκρίνεται από την οικεία Σύγκλητο και τα συλλογικά
όργανα διοίκησης των Ερευνητικών Κέντρων.
3. Ειδικά στις περιπτώσεις συνεργασίας με άλλα Α.Ε.Ι.
της ημεδαπής, καθώς και με αναγνωρισμένα ιδρύματα της αλλοδαπής, η επιτυχής ολοκλήρωση του κοινού
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
προγράμματος διδακτορικών σπουδών του παρόντος
δύναται να οδηγεί στην απονομή ενός ενιαίου τίτλου
σπουδών από τα συνεργαζόμενα ιδρύματα, σύμφωνα
με το ειδικό πρωτόκολλο συνεργασίας, το οποίο καταρτίζεται από τα συνεργαζόμενα Τμήματα και εγκρίνεται
με απόφαση της Συγκλήτου του Οικονομικού Πανεπιστημίου Αθηνών.
Άρθρο 11
Διάρθρωση Προγράμματος
Το Πρόγραμμα Διδακτορικών Σπουδών, με στόχο να
προσδώσει στους Υ.Δ. το απαιτούμενο για την έρευνά
τους επιστημονικό υπόβαθρο και τη σύνδεσή της με
τα επιστημονικά αντικείμενα που θεραπεύει το Τμήμα
Οργάνωσης και Διοίκησης Επιχειρήσεων, περιλαμβάνει
την υποχρεωτική παρακολούθηση σεμιναριακών μαθημάτων διάρκειας τουλάχιστον είκοσι (20) ωρών στα
γνωστικά αντικείμενα στα οποία εμπίπτει η διδακτορική
τους έρευνα. Τα σεμινάρια αυτά καθορίζονται και αναθεωρούνται κάθε χρόνο από τη Συνέλευση του Τμήματος,
ώστε να ανταποκρίνονται στις ανάγκες της εκάστοτε
σειράς και των ερευνητικών αντικειμένων. Η επιτυχής
παρακολούθηση του προγράμματος αξιολογείται από
εξετάσεις/εργασία/παρουσίαση, όπως αποφασίζεται
από τη Συνέλευση του Τμήματος κάθε χρόνο παράλληλα
με την οριστικοποίηση του προγράμματος.
Άρθρο 12
Δικαιώματα Υποψηφίων Διδακτόρων
1. Οι Διδακτορικές Σπουδές προσφέρονται δωρεάν.
2. Οι υποψήφιοι διδάκτορες έχουν τα δικαιώματα των
φοιτητών μεταπτυχιακών προγραμμάτων σπουδών. Μέχρι και πέντε (5) έτη μετά την ολοκλήρωση της διδακτο-
ρικής τους διατριβής διατηρούν δικαιώματα πρόσβασης,
δανεισμού και χρήσης των ηλεκτρονικών υπηρεσιών των
πανεπιστημιακών βιβλιοθηκών.
3. Οι υποψήφιοι διδάκτορες δύνανται να συμμετέχουν
σε ερευνητικά έργα/προγράμματα του Οικονομικού Πανεπιστημίου Αθηνών και να λαμβάνουν υποτροφίες στο
πλαίσιο συγχρηματοδοτούμενων, αυτοχρηματοδοτούμενων ή λοιπών έργων/προγραμμάτων για την οικονο-
μική ενίσχυση της διδακτορικής τους έρευνας.
4. Οι υποψήφιοι διδάκτορες έχουν τη δυνατότητα
υποβολής ενστάσεων καθώς και υποβολής παραπόνων για την εκπαιδευτική και διοικητική λειτουργία
του Προγράμματος Διδακτορικών Σπουδών ή και του
Ιδρύματος μέσω του ψηφιακού συστήματος διαχείρισης
παραπόνων του Ιδρύματος στο πλαίσιο εφαρμογής του
Εσωτερικού Συστήματος Διασφάλισης Ποιότητας (ΕΣΔΠ)
αποβλέποντας στην συνεχή βελτίωση της λειτουργίας
του Πανεπιστημίου.
Άρθρο 13
Υποχρεώσεις Υποψηφίων Διδακτόρων
1. Οι υποψήφιοι διδάκτορες έχουν τις ακόλουθες υποχρεώσεις:
α) να ανανεώνουν την εγγραφή τους ανά ακαδημαϊκό
έτος, υποβάλλοντας μετά από σχετική ενημέρωση της
Γραμματείας, την αίτηση ανανέωσης εγγραφής.
β) να υποβάλλουν κάθε ακαδημαϊκό έτος και εγγράφως αναλυτικό υπόμνημα της τριμελούς συμβουλευτι-
κής επιτροπής σχετικά με την πρόοδο της διδακτορικής
τους διατριβής. Στο υπόμνημα περιγράφεται ρητά και
αξιολογείται η ερευνητική και εκπαιδευτική επικουρική
εργασία που ολοκληρώθηκε κατά το προηγούμενο έτος
και τίθενται οι στόχοι του επόμενου.
Σε περίπτωση αρνητικής εισήγησης, η οποία θα πρέπει
να προσυπογράφεται από τουλάχιστον δύο μέλη της τριμελούς επιτροπής, ο/η υποψήφιος/α διδάκτορας μπορεί
να υποβάλει διορθωμένη έκθεση προόδου εντός εξαμήνου. Οι εκθέσεις προόδου υποβάλλονται στην τριμελή
συμβουλευτική επιτροπή και εγκρίνονται από τη Συνέλευση του Τμήματος.
Αντίγραφο του υπομνήματος, καθώς και σχόλια επ’
αυτού από τον/την επιβλέποντα/ουσα ή την τριμελή επιτροπή και εκθέσεις προόδου σύμφωνα με όσα ορίζονται
στον παρόντα Κανονισμό Διδακτορικών Σπουδών, καταχωρίζονται στον ατομικό φάκελο του/της υποψηφίου/
ας στη Γραμματεία Μεταπτυχιακών και Διδακτορικών
Σπουδών της Σχολής Διοίκησης Επιχειρήσεων που υπάγεται το Τμήμα Οργάνωσης και Διοίκησης Επιχειρήσεων.
γ) Να συνεργάζονται με τον/την επιβλέποντα/ουσα και
τα μέλη της συμβουλευτικής επιτροπής για την υποστήριξη της εκπόνησης της διατριβής τους,
δ) να παρέχουν επικουρικό διδακτικό έργο στο Τμήμα
που περιλαμβάνει υποχρεωτικά εποπτείες εξετάσεων
(στο προπτυχιακό ή/και μεταπτυχιακά προγράμματα
σπουδών του Τμήματος) και, ανάλογα με τις ανάγκες του
Τμήματος, στις παρακάτω κατηγορίες έργου: i) Φροντιστηριακή διδασκαλία και ασκήσεις, κατά μέγιστο σε ένα
ακαδημαϊκό μάθημα το εξάμηνο, ii) Επίβλεψη προπτυχιακών ή μεταπτυχιακών εργασιών, iii) Απασχόληση στα
εργαστήρια του Τμήματος. Η αδικαιολόγητη απουσία
από τις υποχρεωτικές εποπτείες εξετάσεων (στο προπτυχιακό πρόγραμμα σπουδών) οδηγεί σε κυρώσεις, που
κυμαίνονται από απλή επίπληξη έως και τη διαγραφή
από το Πρόγραμμα, όπως αποφασίζεται κατά περίπτωση
από τη Συνέλευση του Τμήματος,
ε) να παρουσιάζουν τα στάδια της ερευνητικής τους
εργασίας σε σεμινάρια, τα οποία οργανώνονται από το
ή τα οικεία Τμήματα κάθε ακαδημαϊκό έτος για το σκοπό
αυτό,
στ) να επιδεικνύουν εξωστρεφή προσανατολισμό και
επικοινωνία με τη διεθνή ακαδημαϊκή κοινότητα συμμετέχοντας, όσον είναι δυνατόν, σε σεμινάρια διδακτο-
ρικών φοιτητών ή επιστημονικά συνέδρια και επιδιώκοντας την αναγνώριση της έρευνας τους με δημοσιεύσεις
σε επιστημονικά περιοδικά με σύστημα κριτών,
ζ) να συμμετέχουν ενεργά στα ερευνητικά σεμινάρια που οργανώνει το Τμήμα ή/και τα ερευνητικά του
εργαστήρια και να ολοκληρώσουν με επιτυχία το πρόγραμμα σεμιναριακών μαθημάτων. Μη παρακολούθηση
των υποχρεωτικών μαθημάτων συνεπάγεται αυτόματη
διαγραφή του/ης Υποψήφιου/ας από το πρόγραμμα,
που επικυρώνεται με απόφαση της Συνέλευσης του
Τμήματος,
η) να συμμετέχουν ενεργά στη διαδικασία αξιολόγησης του Διδακτορικού Προγράμματος του Τμήματος
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
Οργάνωσης και Διοίκησης Επιχειρήσεων της Σχολής
Διοίκησης Επιχειρήσεων και στις διαδικασίες εσωτερικής
και εξωτερικής αξιολόγησης, καθώς και διασφάλισης και
πιστοποίησης της ποιότητας, οι οποίες προβλέπονται
από τις κείμενες διατάξεις.
2. Οι Υποψήφιοι/ες κατά την εγγραφή τους λαμβάνουν γνώση και αποδέχονται τον Κώδικα Δεοντολογίας
και Καλής Πρακτικής του Οικονομικού Πανεπιστημίου
Αθηνών (Β’ 7257/2022).
Άρθρο 14
Περάτωση Διδακτορικής Διατριβής
1. Μετά την ολοκλήρωση της συγγραφής της Διδακτορικής Διατριβής και την υποβολή του τελευταίου
υπομνήματος σχετικά με την πρόοδο αυτής προς την
τριμελή συμβουλευτική επιτροπή, ο/η Υποψήφιος/α
διδάκτορας υποβάλει αίτημα δημόσιας υποστήριξης
αυτής. Η ανωτέρω αίτηση υποβάλλεται από τον Υποψήφιο/α στην τριμελή συμβουλευτική επιτροπή διά της
Γραμματείας Μεταπτυχιακών Σπουδών της Σχολής Διοίκησης Επιχειρήσεων που υπάγεται το Τμήμα Οργάνωσης
και Διοίκησης Επιχειρήσεων.
2. Η αίτηση συνοδεύεται από υπεύθυνη δήλωση του
ν. 1599/1986 προς της Γραμματεία με την αναφορά ότι
ολόκληρη η Διδακτορική Διατριβή ή ουσιώδη μέρη της
δεν έχουν υποβληθεί προς κρίση σε άλλες εξεταστικές
επιτροπές, ο/η Υποψήφιος/α Διδάκτορας δεν έχει υποβληθεί προηγουμένως σε δοκιμασία επί διδακτορία με
το ίδιο θέμα και ότι κανένα μέρος ή στοιχείο της διατριβής δεν αποτελεί προϊόν λογοκλοπής.
3. Η τριμελής συμβουλευτική επιτροπή δέχεται ή
απορρίπτει την αίτηση του/της Υποψηφίου/ας για τη
δημόσια υποστήριξη και την αξιολόγησή της. Αν η Τριμελής Συμβουλευτική Επιτροπή αποδεχτεί την αίτηση
του/της Υποψηφίου/ας συντάσσει αναλυτική εισηγητική
έκθεση και την υποβάλλει στη Συνέλευση του Τμήματος, ζητώντας τον ορισμό επταμελούς εξεταστικής επι-
τροπής, εντός προθεσμίας ενός (1) μήνα. Αν η τριμελής
συμβουλευτική επιτροπή απορρίψει την αίτηση του/της
Υποψηφίου/ας, συντάσσει αιτιολογημένη έκθεση και την
υποβάλλει στη Συνέλευση του Τμήματος με κοινοποίηση
στον/στην υποψήφιο/-α.
4. Η Εισήγηση της τριμελούς Συμβουλευτικής Επιτροπής όσο και το πρακτικό της επταμελούς Εξεταστικής
Επιτροπής αναφέρονται, μεταξύ άλλων, αναλυτικά στο
περιεχόμενο της Διατριβής, στην πρωτοτυπία της, στην
ολοκληρωμένη προσέγγιση του θέματος, καθώς και σε
κάθε δημοσίευση του/της Υποψηφίου/ας Διδάκτορα,
αποτιμώντας τη συνάφειά της με τη Διατριβή του/της,
την ποιότητα και τη σημασία του περιεχομένου της, το
κύρος και τη φήμη του περιοδικού ή του συνεδρίου που
δημοσιεύθηκε.
5. Ως μέλη της επταμελούς εξεταστικής επιτροπής
ορίζονται υποχρεωτικά τα μέλη της τριμελούς συμβουλευτικής επιτροπής και τέσσερα (4) ακόμη μέλη, τα οποία
ανήκουν στις κατηγορίες των περ. α) έως στ) της παρ. 1
του άρθρου 94 του ν. 4957/2022. Κατ’ ελάχιστον τέσσερα
(4) από τα επτά (7) μέλη της εξεταστικής επιτροπής είναι
μέλη Διδακτικού Ερευνητικού Προσωπικού που ανήκουν
στο Οικονομικό Πανεπιστήμιο Αθηνών. Η απόφαση της
Συνέλευσης του Τμήματος για τον ορισμό της επταμελούς εξεταστικής επιτροπής λαμβάνει υπόψη σχετική
εισήγηση του/της επιβλέποντα/πουσας για τα υπόλοιπα
τέσσερα μέλη.
6. Αν δεν κατατεθεί η εισήγηση της παρ. 3 προς τη
Συνέλευση του Τμήματος, τότε η διαδικασία μπορεί να
συνεχιστεί μόνο με απόφαση της Συνέλευσης κατόπιν
ειδικού αιτιολογημένου αιτήματος του/της Υ. Δ.
7. Αν η εισήγηση της Τριμελούς Εξεταστικής Επιτροπής είναι αρνητική, ο/η Υ. Δ. μπορεί να επανέλθει με νέα
αίτηση προς την Τριμελή Εξεταστική Επιτροπή, με την
οποία θα καταθέτει νέα μορφή Διατριβής ή/και άλλα
συμπληρωματικά στοιχεία που θα υποστηρίζουν το αίτημά του/της. Σε εξαιρετικές περιπτώσεις ο/η Υ. Δ. μπο-
ρεί να καταθέσει ειδικό αιτιολογημένο αίτημα προς την
Συνέλευση του Τμήματος για να αιτηθεί τη συνέχιση της
διαδικασίας, παρά την αρνητική εισήγηση της Τριμελούς
Εξεταστικής Επιτροπής.
8. Η Διδακτορική Διατριβή υποστηρίζεται δημόσια
από τον/την Υποψήφιο/α Διδάκτορα, σε καθορισμένη ημερομηνία, ενώπιον της επταμελούς εξεταστικής
επιτροπής, η οποία υποβάλει ερωτήσεις προς τον/την
Υποψήφιο/α. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής επιτροπής. Ο/Η Υποψήφιος/α παρουσιάζει τα ερευνητικά
του/της αποτελέσματα στην επταμελή, εξεταστική επιτροπή. Η διάρκεια της παρουσίασης κυμαίνεται από 60
έως 90 λεπτά, συμπεριλαμβανομένων τυχόν ερωτήσεων.
Μετά την ολοκλήρωση της υποστήριξης της Διατριβής,
η επταμελής εξεταστική επιτροπή συνεδριάζει χωρίς την
παρουσία τρίτων, αξιολογεί τη Διδακτορική Διατριβή
ως προς την ποιότητα, την πληρότητα, την πρωτότυπη
σκέψη και τη συμβολή της στην επιστήμη και με βάση
τα κριτήρια αυτά, εγκρίνει ή απορρίπτει την απονομή
του Διδακτορικού Διπλώματος. Για την απονομή του
Διδακτορικού Διπλώματος απαιτείται η σύμφωνη γνώμη
και η θετική αξιολόγηση της Διδακτορικής Διατριβής
από πέντε (5) τουλάχιστον μέλη.
9. Η επταμελής εξεταστική επιτροπή τηρεί πρακτικά,
στα οποία περιέχονται οι γνώμες όλων των μελών της
σχετικά με την πρωτοτυπία και συμβολή της Διατριβής,
η αιτιολογημένη θετική ή αρνητική ψήφος κάθε μέλους
και η τελική απόφαση της εξεταστικής επιτροπής. Η επίσημη αναγόρευση του/της Υποψηφίου/ας σε Διδάκτορα
γίνεται από τη Συνέλευση του Τμήματος. με βάση τα πρακτικά της επταμελούς Εξεταστικής Επιτροπής.
10. Η Διδακτορική Διατριβή αξιολογείται ως επιτυχής
ή ως ανεπιτυχής.
11. Μετά την επιτυχή δημόσια υποστήριξη της Διατριβής ο/η Υποψήφιος/α Διδάκτορας οφείλει να καταθέ-
σει ένα (1) αντίγραφό της σε έντυπη μορφή, καθώς και
εκτενή περίληψή της στην ελληνική και αγγλική γλώσσα,
σε έντυπη και σε ηλεκτρονική μορφή στη Γραμματεία
Μεταπτυχιακών και Διδακτορικών Σπουδών της Σχολής
Διοίκησης Επιχειρήσεων.
12. Επίσης, ο/η Υποψήφιος/α οφείλει να αναρτήσει
ηλεκτρονικά τη Διατριβή του/της στο πληροφοριακό
σύστημα της Βιβλιοθήκης του Ο.Π.Α. καθώς και να προΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
βεί στις απαραίτητες ενέργειες, σε συνεργασία με τη
Γραμματεία Μεταπτυχιακών και Διδακτορικών Σπουδών
της Σχολής Διοίκησης Επιχειρήσεων, προκειμένου να
αναρτηθεί ηλεκτρονικά η Διατριβή στο πληροφοριακό
σύστημα του Εθνικού Κέντρου Τεκμηρίωσης.
Άρθρο 15
Αναγόρευση και Καθομολόγηση Διδακτόρων
1. Η Συνέλευση του Τμήματος αναγορεύει τον/την
Υποψήφιο/α Διδάκτορα σε συνεδρίασή της. Ο/Η Πρόεδρος του Τμήματος θέτει υπόψη του Σώματος το πρα-
κτικό που πιστοποιεί την επιτυχή ολοκλήρωση της διαδικασίας προφορικής παρουσίασης και αξιολόγησης της
Διδακτορικής Διατριβής, και ακολουθεί η αναγόρευση
του/της υποψηφίου/ας σε Διδάκτορα του Τμήματος.
2. Κατά τη συνεδρίαση της Συνέλευσης του Τμήματος
διαπιστώνεται ότι ο/η Διδάκτορας έχει ολοκληρώσει επιτυχώς την καταχώρηση των στοιχείων του/της στη σχε-
τική ηλεκτρονική εφαρμογή (ιστότοπος: https://phdms.
ekt.gr), σύμφωνα με τα αναφερόμενα στο «Σύστημα Διαχείρισης και Ηλεκτρονικής Κατάθεσης Διατριβών του
Εθνικού Αρχείου Διδακτορικών Διατριβών» (Ε.Α.Δ.Δ.),
καθώς και στην ψηφιακή Βιβλιοθήκη του Ο.Π.Α.
3. Η τελετή ορκωμοσίας και καθομολόγησης, καθώς
και ο τύπος, η μορφή και το περιεχόμενο του Διδακτορικού Διπλώματος του/της Διδάκτορος ακολουθεί τα
Πρότυπα σχετικών Αποφάσεων της Συγκλήτου του ΟΠΑ.
4. Ο/Η Υποψήφιος/α Διδάκτορας, πριν από την ορκωμοσία και καθομολόγησή του/της, μπορεί να αιτηθεί
χορήγηση βεβαίωσης επιτυχούς περάτωσης. Στον/Στην
Διδάκτορα χορηγείται αντίγραφο Διδακτορικού Διπλώματος. Το Διδακτορικό Δίπλωμα υπογράφεται από τον
Πρύτανη και τον Διευθυντή Εκπαίδευσης του Ο.Π.Α. ή
τον νόμιμο αναπληρωτή του.
Άρθρο 16
Διαγραφή Υποψηφίων Διδακτόρων
1. Είναι δυνατή η διαγραφή υποψήφιου/ας διδάκτορα
με απόφαση της Συνέλευσης του Τμήματος, για λόγο
αναφερόμενο στην επιστημονική πρόοδο της διαδικασίας εκπονήσεως της Διατριβής του/της προκύπτουσα και
από τις ετήσιες εκθέσεις προόδου ή για άλλο σπουδαίο
λόγο, ο οποίος, σε κάθε περίπτωση, πρέπει να αφορά
στο πρόσωπο του/της Υποψήφιου/ας Διδάκτορα, και
να συνάπτεται με υπαίτια συμπεριφορά αυτού/αυτής.
Μεταξύ των λόγων για τη διαγραφή περιλαμβάνονται
οι ακόλουθοι:
α. Χρήση ιδεών, μεθόδων και αποτελεσμάτων ή αντιγραφή μέρους εργασιών άλλων επιστημόνων χωρίς
αναφορά σε αυτούς.
β. Μη εξουσιοδοτημένη ή αδήλωτη χρήση εργαλείων
Τεχνητής Νοημοσύνης (ΤΝ) για την παραγωγή περιεχομένου της Διατριβής, καθώς και ψευδής δήλωση σχετικά
με τη χρήση τους.
γ. Δράσεις του/της Υποψήφιου/ας Διδάκτορα που εκθέτουν και ζημιώνουν το Πανεπιστήμιο ή το Τμήμα στο
οποίο φιλοξενείται.
δ. Ανεπαρκής πρόοδος του/της Υποψήφιου Διδάκτορα, η οποία τεκμηριώνεται με δυο (2) τουλάχιστον συνε-
χείς αρνητικές εισηγήσεις της τριμελούς συμβουλευτικής
επιτροπής επί των ετησίων Εκθέσεων Προόδου, ή σε
περίπτωση που ο/η Υποψήφιος/α Διδάκτωρ δεν ανταποκρίνεται στις επικουρικές υπηρεσίες που του έχουν
ανατεθεί από το Τμήμα. Η μη κατάθεση της ετήσιας εισήγησης της τριμελούς συμβουλευτικής επιτροπής συνιστά
αρνητική αξιολόγηση.
ε. μη αιτιολογημένη παράταση της ανώτατης διάρκειας σπουδών.
στ. μη ανανέωση της εγγραφής του/της μέσω της κατάθεσης της ετήσιας έκθεσης προόδου.
ζ. αποτυχία παρακολούθησης/εξέτασης των μαθημάτων του Διδακτορικού Προγράμματος
2. Ο/Η Υποψήφιος/α Διδάκτορας μπορεί να διαγραφεί κατόπιν αιτήσεως του/της και μετά από έγκριση της
Συνέλευσης του Τμήματος.
Άρθρο 17
Πνευματικά Δικαιώματα - Ακαδημαϊκή
Δεοντολογία - Λογοκλοπή
1. Τα πνευματικά δικαιώματα της Διδακτορικής Διατριβής ανήκουν σε αυτούς που συνέβαλαν στην εκπόνηση
της. Όλο το υλικό που έχει παραχθεί στο πλαίσιο της Διδακτορικής Διατριβής δεν μπορεί να χρησιμοποιηθεί
(ολόκληρη ή μέρος της) χωρίς την έγγραφη άδεια του/
της συγγραφέα και του/της επιβλέποντα/ουσας. Τα φυσικά αυτά πρόσωπα έχουν και τα πνευματικά δικαιώματα
στη δημοσίευση των αποτελεσμάτων της Διδακτορικής
Διατριβής σε επιστημονικά περιοδικά και συνέδρια.
2. Η Διδακτορική Διατριβή διέπεται από τους κανόνες
του Κώδικα Δεοντολογίας και Καλής Πρακτικής Οικονομικού Πανεπιστημίου Αθηνών (Β’ 7257/2022).
3. Ο/Η Υποψήφιος/α Διδάκτορας υποχρεούται να αναφέρει με τον ενδεδειγμένο τρόπο αν χρησιμοποίησε το
έργο και τις απόψεις άλλων. Η αντιγραφή θεωρείται σοβαρό ακαδημαϊκό παράπτωμα. Λογοκλοπή θεωρείται
η αντιγραφή εργασίας κάποιου/ας άλλου/ης, καθώς και
η χρησιμοποίηση εργασίας άλλου/ης -δημοσιευμένης
ή μη - χωρίς τη δέουσα αναφορά. Η αντιγραφή οποιουδήποτε υλικού τεκμηρίωσης, ακόμη και από μελέτες
του/της ιδίου/ας του/της Υποψηφίου/ας, χωρίς σχετική
αναφορά, μπορεί να στοιχειοθετήσει απόφαση της Συνέλευσης του Τμήματος για διαγραφή του/της. Στις παρα-
πάνω περιπτώσεις, η Συνέλευση του Τμήματος μπορεί να
αποφασίσει τη διαγραφή του/της, αφού προηγουμένως
του/της δοθεί η δυνατότητα να εκθέσει, προφορικώς ή
γραπτώς, τις απόψεις του/της επί του θέματος.
4. Ο/Η Υποψήφιος/α Διδάκτορας υποχρεούται να αναφέρει ρητά τη χρήση εργαλείων Τεχνητής Νοημοσύνης
(TN) κατά τη συγγραφή της Διδακτορικής Διατριβής,
συγκεκριμένα:
α) Επιτρέπεται η χρήση εργαλείων ΤΝ για σκοπούς
επιμέλειας κειμένου και βελτίωσης της γλωσσικής απόδοσης, εφόσον το περιεχόμενο παραμένει πρωτότυπο
έργο του/της Υποψήφιου/ας.
β) Σε περίπτωση χρήσης εργαλείων ΤΝ, ο/η υποψήφιος/α οφείλει να:
• Δηλώσει ρητά ποια εργαλεία χρησιμοποιήθηκαν και
σε ποια σημεία της Διατριβής
• Διασφαλίσει ότι παραμένει υπεύθυνος/η για την ακρίβεια, ακεραιότητα και εγκυρότητα του περιεχομένου
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
• Τεκμηριώσει κατάλληλα κάθε χρήση τέτοιων εργαλείων στο κείμενο της διατριβής
5. Σε περίπτωση που διαπιστωθεί λογοκλοπή μετά τη
λήψη του Διδακτορικού Διπλώματος, ο τίτλος που έχει
απονεμηθεί ανακαλείται με ειδικά αιτιολογημένη απόφαση της Συνέλευσης του Τμήματος.
Άρθρο 18
Βιομηχανικά Διδακτορικά
1. Στο Τμήμα Οργάνωσης και Διοίκησης Επιχειρήσεων δύνανται να εκτελούνται βιομηχανικά Διδακτορικά
σύμφωνα με το άρθρο 96 του ν. 4957/2022, την υπ’ αρ.
1569/22-3-2023 (Β’ 1827) κοινή υπουργική απόφαση και
τις εκάστοτε προσκλήσεις υποβολής προτάσεων έργων
των ιδίων υπουργείων.
2. Υ.Δ. που πληρούν τις προϋποθέσεις εγγραφής στο
πρόγραμμα διδακτορικών σπουδών του Τμήματος Οργάνωσης και Διοίκησης Επιχειρήσεων σύμφωνα με το
Άρθρο 3 του παρόντος κανονισμού, δύνανται να υποβάλουν αίτηση για την εκπόνηση Διδακτορικής Διατριβής
σε συνεργασία με επιχείρηση ή βιομηχανία, που εδρεύει ή παράρτημά της λειτουργεί στην ημεδαπή, η οποία
αφορά στη διεξαγωγή βιομηχανικής ή εφαρμοσμένης
έρευνας με σκοπό την εξαγωγή ερευνητικών αποτελεσμάτων για την παραγωγή καινοτόμων προϊόντων ή
υπηρεσιών.
3. Υ.Δ. που ήδη εκπονούν Διδακτορική Διατριβή μπορούν να ενταχθούν στην κατηγορία των βιομηχανικών
διδακτορικών εφόσον πληρούν τις προϋποθέσεις των
σχετικών διατάξεων [υπ’ αρ. 1569/22-3-2023 (Β’ 1827)
κοινή υπουργική απόφαση] ή των εκάστοτε σχετικών
προσκλήσεων.
4. Για τα βιομηχανικά διδακτορικά ισχύουν τα άρθρα
του παρόντος κανονισμού που ρυθμίζουν μεταξύ άλλων
την εγγραφή στο πρόγραμμα διδακτορικών σπουδών,
την επίβλεψη της Διδακτορικής Διατριβής, τα δικαιώματα και τις υποχρεώσεις των Υποψηφίων Διδακτόρων, την
κρίση της Διδακτορικής Διατριβής, και την ανακήρυξηκαθομολόγηση των Διδακτόρων.
5. Η συνεργαζόμενη επιχείρηση ή βιομηχανία υποδεικνύει έναν/μία (1) εκπρόσωπό της με εμπειρία και γνώση
σχετική με το αντικείμενο της Διδακτορικής Διατριβής,
που έχει ως καθήκοντα την καθοδήγηση του/της Υ.Δ.
Ο εκπρόσωπος της επιχείρησης ή βιομηχανίας δύναται
να συμμετέχει, χωρίς δικαίωμα ψήφου, στις συνεδριάσεις
της τριμελούς συμβουλευτικής επιτροπής και στην επταμελή εξεταστική επιτροπή, εκφράζοντας τις απόψεις του.
6. Με πρωτόκολλο συνεργασίας μεταξύ του Οικονομικού Πανεπιστημίου Αθηνών, της συνεργαζόμενης
επιχείρησης ή βιομηχανίας και του/της Υποψήφιου/ας
Διδάκτορα, το οποίο εγκρίνεται από τη Σύγκλητο του
Ιδρύματος, κατόπιν εισήγησης της Συνέλευσης του Τμήματος Οργάνωσης και Διοίκησης Επιχειρήσεων, καθορί-
ζονται οι ειδικότεροι όροι συνεργασίας για την εκπόνηση
Διδακτορικής Διατριβής στην επιχείρηση ή τη βιομηχανία
και την εξαγωγή των ερευνητικών αποτελεσμάτων, τη
χρήση υποδομών του εξοπλισμού του Ιδρύματος, αν η
έρευνα διεξάγεται εντός του Πανεπιστημίου, τις υποχρεώσεις και τα δικαιώματα κάθε συμβαλλόμενου μέρους, συ-
μπεριλαμβανομένου του καθορισμού των δικαιωμάτων
πνευματικής ιδιοκτησίας επί του έργου που διεξάγεται
κατά τη διάρκεια εκπόνησης της Διδακτορικής Διατριβής.
7. Κατά τη διάρκεια εκπόνησης της Διδακτορικής Διατριβής ο/η Υποψήφιος/α Διδάκτορας δύναται να διεξά-
γει, εν όλω ή εν μέρει, την ερευνητική του/της δραστηριότητα σε χώρους της επιχείρησης ή βιομηχανίας, μετά
από σύμφωνη γνώμη της τριμελούς συμβουλευτικής
επιτροπής, υπό την προϋπόθεση ότι εξασφαλίζονται η
υποστήριξη και η καθοδήγηση από τον/την επιβλέποντα/ουσα και εφαρμόζονται οι διατάξεις του εσωτερικού
κανονισμού λειτουργίας του Οικονομικού Πανεπιστημίου Αθηνών και του παρόντος κανονισμού.
8. Επιχειρήσεις ή βιομηχανίες που εδρεύουν ή έχουν
παράρτημα στην ημεδαπή δύναται να χρηματοδοτούν,
εν μέρει ή εν όλω, την εκπόνηση βιομηχανικού διδακτορικού. Η οικονομική διαχείριση της χρηματοδότησης
πραγματοποιείται μέσω του Ειδικού Λογαριασμού Κονδυλίων Έρευνας (Ε.Λ.Κ.Ε.) του Α.Ε.Ι. Ο/Η Επιστημονικός/η
Υπεύθυνος/η του έργου καθορίζεται με το πρωτόκολλο
συνεργασίας της παρ. 6 του παρόντος άρθρου και είναι
ο/η Επιβλέπων/ουσα της Διδακτορικής Διατριβής.
9. Οι υποψήφιοι διδάκτορες που εκπονούν βιομηχανικά διδακτορικά, κατά τη διάρκεια των σπουδών
τους, ασφαλίζονται για παροχές σε είδος και σε χρήμα
στον Ηλεκτρονικό Εθνικό Φορέα Κοινωνικής Ασφάλισης (e-ΕΦΚΑ), εκτός αν είναι παράλληλα ασφαλισμένοι,
άμεσα ή έμμεσα, για υγειονομική περίθαλψη σε φορέα
ασφάλισης ασθενείας. Η υποχρέωση καταβολής ασφαλιστικών εισφορών ασφαλισμένου και εργοδότη, οι οποίες
υπολογίζονται επί του κατώτατου μισθού, βαρύνει τη
συνεργαζόμενη επιχείρηση ή βιομηχανία, εκτός εάν η εκπόνηση διδακτορικής διατριβής χρηματοδοτείται μέσω
της επιχείρησης ή της βιομηχανίας για την εκτέλεση έργου μέσω του Ειδικού Λογαριασμού Κονδυλίων Έρευνας
(Ε.Λ.Κ.Ε.), οπότε οι ασφαλιστικές εισφορές δύνανται να
βαρύνουν τον προϋπολογισμό του χρηματοδοτούμενου
έργου/προγράμματος του Ε.Λ.Κ.Ε.
Άρθρο 19
Μεταβατικές διατάξεις
1. Οι ήδη εγγεγραμμένοι/ες Υποψήφιοι Διδάκτορες
ολοκληρώνουν τις σπουδές τους σύμφωνα με τον ισχύοντα Κανονισμό κατά την εισαγωγή τους στο Πρόγραμμα.
2. Ο παρών Κανονισμός τίθεται εν ισχύ από το ακαδημαϊκό έτος 2024-2025.
3. Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτο-
ρικών Σπουδών του Ο.Π.Α. ή στον παρόντα Κανονισμό,
αρμόδια να αποφασίσουν είναι τα όργανα του Τμήματος.
Β) Από τη δημοσίευση της παρούσας παύει να ισχύει η υπ’ αρ. 5444/23.07.2018 (Β’ 3839) απόφαση της
13ης/31.05.2018 συνεδρίασης Συγκλήτου περί Κανονισμού Διδακτορικών Σπουδών του Τμήματος Οργάνω-
σης και Διοίκησης Επιχειρήσεων της Σχολής Διοίκησης
Επιχειρήσεων του Οικονομικού Πανεπιστημίου Αθηνών.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 17 Ιανουαρίου 2025
Ο Πρύτανης
ΒΑΣΙΛΕΙΟΣ ΒΑΣΔΕΚΗΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 336/04.02.2025
Ταχυδρομική Διεύθυνση: Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ
Πωλήσεις - Συνδρομές: (Ισόγειο, τηλ. 210 5279178 - 180)
Πληροφορίες: (Ισόγειο, Γρ. 3 και τηλεφ. κέντρο 210 5279000)
Παραλαβή Δημ. Ύλης: (Ισόγειο, τηλ. 210 5279167, 210 5279139)
Ωράριο για το κοινό: Δευτέρα ως Παρασκευή: 8:00 - 13:30
Ιστότοπος: www.et.gr
Πληροφορίες σχετικά με την λειτουργία
του ιστότοπου: helpdesk.et@et.gr
Αποστολή ψηφιακά υπογεγραμμένων
εγγράφων προς δημοσίευση στο ΦΕΚ:
webmaster.et@et.gr
Πληροφορίες για γενικό πρωτόκολλο
και αλληλογραφία: grammateia@et.gr
Το Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρνησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των
Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131
και π.δ. 29/2018/Α΄58).
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ)
• Τα ΦΕΚ σε ηλεκτρονική μορφή διατίθενται δωρεάν στο www.et.gr, την επίσημη ιστοσελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αίτησης, για την οποία αρκεί η συμπλήρωση των αναγκαίων στοιχείων σε ειδική φόρμα στον
ιστότοπο www.et.gr.
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμήμα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών.
Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον
οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση:
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση
προηγμέ νης ψηφιακής υπογραφής και χρονοσήμανσης.
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων.
• Πληροφορίες, σχετικά με την αποστολή/κατάθεση εγγράφων προς δημοσίευση, την ημερήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-
γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω
του ιστότοπου δίδονται πληροφορίες σχετικά με την πορεία δημοσίευσης των εγγράφων, με
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν τις προϋποθέσεις δημοσίευσης.
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανογραφικά έντυπα, φακέλους για κάθε χρήση, κ.ά.
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.
Πείτε μας τη γνώμη σας,

[Source: 20250200336.pdf | Tokens: 50875]